Van Helsing by Stephen Sommers |Hugh Jackman, Kate Beckinsale, Richard Roxburgh | 25195053624 | Blu-ray | Barnes & Noble® B&N Top 100 NY Times Bestsellers
Van Helsing available in Blu-ray, DVD, VHS, 4K Ultra HD, UMD Hoe om 'n kleuteruitbarsting te hanteer - Jou Gesin | Solidariteit WêreldJou Gesin | Solidariteit Wêreld
Tuis › Artikels › Hoe om 'n kleuteruitbarsting te hanteer
Hoe om 'n kleuteruitbarsting te hanteer
Daar is niks wat ʼn ma so hulpeloos kan laat voel soos ʼn tweejarige se uitbarsting (tantrum) in ʼn winkel of geselskap nie. Dis die oomblik wanneer die ma bloedrooi bloos omdat ʼn tannie vir haar vertel haar kind kort ʼn pak slae. Kleuteruitbarstings is ʼn normale ontwikkelingsfase waar jou kleinding begin leer dat hy of sy apart van jou in die wêreld staan en die vermoë het om dinge sonder jou te doen. Hierdie eie willetjie lei tot groot frustrasie en dit word op jou uitgehaal. Hulle skop styf, gooi ʼn vloermoer en jy voel soos ʼn ma wat nie beheer oor haar kind het nie.
Kinders kom absoluut niks oor van ʼn bietjie skreeu nie en hulle is nog naby genoeg aan die grond om ook niks oor te kom van ʼn paar keer se neerval en voete skop nie. Ek het al gehoor van mammas wat sommer ook op die vloer gaan lê en skop en dan vergeet die verbaasde tweejarige waarmee hy of sy besig was.
Daar is verskeie maniere om hierdie uitbarstings te hanteer. Een van die doeltreffendstes vir die hantering van kleuteruitbarstings is om dit te ignoreer. Ongelukkig kan jy dit nie altyd doen wanneer jy byvoorbeeld iewers in ʼn winkelsentrum is nie. Dit is altyd baie belangrik om kalm te bly.
Anders beteken dit dat die gedrag waaraan jy aandag gee, net erger gaan word. En raas, slae gee, terug skreeu en kwaad word is ook aandag gee. As hy of sy iets doen wat heeltemal onaanvaarbaar is, byvoorbeeld om jou te skop en slaan of om goed te breek, kan jy duidelik sê “nee” en die kleinding fisies verwyder na ʼn plek waar hy of sy nie skade kan aanrig nie.
Hulle is nog te klein vir lang verduidelikings oor wat aanvaarbare gedrag is en wat nie. Wees vir eers ferm en rustig en gee aandag wanneer hy of sy dit regkry om hom of haar goed te gedra. Moenie ʼn kind winkels toe neem as hy moeg, slaperig, honger of prikkelbaar is nie. Hy raak dan moeilik en weet nie hoe om sy emosies te hanteer nie.
Die terrible twos het ʼn vreeslike reputasie, maar is eintlik ʼn wonderlike tyd. Dit is die tyd dat jy jou kind as ʼn individu leer ken, nie meer net as ʼn baba nie. Jy begin tekens sien van die mensie wat hy of sy gaan word en dit kan baie vreugdevol wees. Jy leer nou ʼn nuwe mensie ken.
Wanneer om hulp te soek?
Selfs nadat jy probeer het om uitbarstings op alle moontlike maniere geduldig te hanteer, kan daar gevalle wees waar selfs jou beste pogings misluk. As jy voel dat die situasie verder gaan as jou perke, is dit raadsaam om jou pediater te raadpleeg. Kyk ook na jouself; jou gesondheid is belangrik en stres is nie goed vir jou of jou kleintjie nie.
Die Amerikaanse Akademie vir Pediatrie beveel aan dat jy jou pediater of huisdokter raadpleeg, indien:
jou kind hom of haar of ander beseer of eiendom vernietig tydens hierdie uitbarstings;
jou kind sy of haar asem ophou tydens hierdie uitbarstings, veral as hy of sy flou word; en
jou kind nagmerries kry, hom of haar skielik begin natmaak, hoofpyn, maagpyn of angsaanvalle kry, weier om te eet of te gaan slaap, of aan jou klou.
Kinders grootmaak is harde werk en verg elke greintjie geduld wat jy besit. Sterkte met die terrible twos, maar dit gaan ook verby!